
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2019 M. LIEPOS 31 D. NUTARIMO NR. 808 „DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS GINKLŲ IR ŠAUDMENŲ KONTROLĖS ĮSTATYMĄ“ PAKEITIMO 

Nr. 
Vilnius

Lietuvos Respublikos Vyriausybė nutaria:
1. Pakeisti Lietuvos Respublikos Vyriausybės 2019 m. liepos 31 d. nutarimą Nr. 808 „Dėl įgaliojimų suteikimo įgyvendinant Lietuvos Respublikos ginklų ir šaudmenų kontrolės įstatymą“ ir išdėstyti 1 punktą taip:
„1. Įgalioti Policijos departamentą prie Lietuvos Respublikos vidaus reikalų ministerijos patvirtinti:
1.1. patvirtinti:
1.1.1. Fizinių asmenų ginklų ir šaudmenų civilinės apyvartos tvarką.;
1.1.2. Juridinių asmenų ginklų ir šaudmenų civilinės apyvartos tvarką.;
1.1.3. Šaunamųjų ginklų perdirbimo į imitacinius ginklus, jų naudojimo, ginklų, šaudmenų, jų dalių kolekcijų sudarymo, laikymo, eksponavimo, likvidavimo, ginklų, šaudmenų perdirbimo kolekcijoms ir ginklų, ginklų priedėlių, šaudmenų, jų dalių parodų organizavimo, reikalavimų parodoms tvarką.;
1.1.4. Akredituoto ir reziduojančio užsienio valstybių diplomatinių atstovybių, konsulinių įstaigų ir tarptautinių organizacijų atstovybių diplomatinio, administracinio techninio ir aptarnaujančiojo personalo, jų šeimos narių, taip pat kitų asmenų, kuriems atitinkamas privilegijas suteikia tarptautiniai susitarimai, ginklų ir šaudmenų įsigijimo, laikymo įvežimo ir išvežimo tvarką.;
1.1.5. Ginklų, ginklų priedėlių, šaudmenų, jų dalių laikymo, saugojimo ir laikino saugojimo reikalavimus.;
1.1.6. Į Lietuvos Respubliką importuotų, atvežtų, pagamintų ar specialiojo statuso subjektų į civilinę apyvartą perduotų ginklų žymėjimo tvarką.;
1.1.7. Šaudymo tiruose ar šaudyklose, jų teritorijoje reikalavimus, reikalavimus tirų, šaudyklų patalpoms bei ginklo naudojimo ir nuomos tire ar šaudykloje tvarką.;
1.1.8. A, B kategorijų graižtvinių trumpųjų šaunamųjų ginklų išbandymo, tūtelių ir kulkų kolekcijų sudarymo, tvarkymo ir naudojimo tvarką;
1.1.9. Visiškai netinkamų naudoti ginklų ir signalinių ginklų registravimo tvarką; 
1.2. sudaryti Ekspertų komisiją daiktų ir įrenginių modelius ginklams, ginklų priedėliams, šaudmenims, jų dalims ir konkrečiai jų kategorijai priskirti.“  
2. Nustatyti, kad šio nutarimo 1 punkte pakeisto nutarimo 1.1.9 ir 1.2 papunkčiuose nurodytus veiksmus Policijos departamentas prie Lietuvos Respublikos vidaus reikalų ministerijos turi atlikti iki 2020 m. sausio 15 d.

